smcproject/ml-wiki-sentences huggingface dataset:
M = F · d
ഇതിൽ, F = പ്രയോഗിച്ച ബലം d = അക്ഷത്തിൽ നിന്നും ബലത്തിന്റെ പ്രയുക്തരേഖയിലേയ്ക്കുളള ലംബദൂരം.
ലംബദൂരത്തിന് ആഘൂർണഭുജം (Moment arm) എന്നുപറയുന്നു.
ആഘൂർണത്തിന്റെ ദിശ വലംകൈനിയമപ്രകാരം (right hand rule) വിവക്ഷിക്കുന്നു.
അതായത്, എതിർഘടികാരദിശ താളിനു പുറത്തേയ്ക്കും ഘടികാരദിശ താളിനകത്തേയ്ക്കും.
ആഘൂർണത്തിന്റെ ദിശ ചിഹ്നനസംബ്രദായത്തിൽ ഉപയോഗിക്കുന്നു.
അധിക(+)ചിഹ്നം എതിർഘടികാര ആഘൂർണത്തിനും ന്യൂന(−)ചിഹ്നം ഘടികാര ആഘൂർണത്തിനും തിരിച്ചും ഉപയോഗിക്കുന്നു.
ആഘൂർണങ്ങളെ സദിശങ്ങളുടെ മാതിരി സങ്കലനം ചെയ്യാൻ സാധിക്കും.
സദിശരൂപത്തിൽ ആഘൂർണം എന്നാൽ ആര-സദിശ(radius vector)മായ r ന്റെയും ബലസദിശമായ F ന്റെയും സദിശഗുണനഫലം (Cross product) ആണ‌്.
M O = r × F {\displaystyle {\textbf {M}}_{O}={\textbf {r}}\times {\textbf {F}}} r = ( x 00 . . . x 0 j x 01 . . . x 1 j . . . . . . . . . x i 0 . . . x i j ) {\displaystyle r=\left({\begin{array}{cc}x_{00} ...
x_{0j}\\x_{01} ...
x_{1j}\\...
\\x_{i0} ...
x_{ij}\\\end{array}}\right)} F = ( f 00 . . . f 0 j f 01 . . . f 1 j . . . . . . . . . f i 0 . . . f i j ) {\displaystyle F=\left({\begin{array}{cc}f_{00} ...
f_{0j}\\f_{01} ...
f_{1j}\\...
\\f_{i0} ...
f_{ij}\\\end{array}}\right)} വരിഗ്നൻ സിദ്ധാന്തം
ഒരു ബിന്ദുവിനെ ആധാരമാക്കിയുളള ഒരു ബലത്തിന്റെ ആഘൂർണങ്ങളുടെ ആകെതുക ആ ബലത്തിന്റെ ഘടകാംശ()ങ്ങൾക്ക് ആ ബിന്ദുവിലുളള ആഘൂർണങ്ങളുടെ ആകെതുകയ്ക്ക് തുല്യമായിരിക്കും എന്നാണ് വരിഗ്നൻ സിദ്ധാന്തം പ്രസ്താവിക്കുന്നത്.
സ്ഥിതികോർജ്ജം ഇംഗ്ലീഷ് വിലാസം https://ml.wikipedia.org/wiki/Potential_energy ഉദാത്തബലതന്ത്രം F = d d t ( m v ) {\displaystyle {\textbf {F}}={\frac {d}{dt}}(m{\textbf {v}})} ന്യൂട്ടന്റെ രണ്ടാം ചലന നിയമം ചരിത്രം നാൾവഴി പാഠപുസ്തകങ്ങൾ ശാഖകൾ Applied Celestial Continuum Dynamics കൈനമാറ്റിക്സ് Kinetics സ്ഥിതികം സാംഖ്യികബലതന്ത്രം അടിസ്ഥാനതത്ത്വങ്ങൾ ത്വരണം Angular momentum Couple D'Alembert's principle ഊർജ്ജം ഗതികോർജ്ജം സ്ഥിതികോർജ്ജം ബലം Frame of reference Inertial frame of reference Impulse ജഡത്വം / Moment of inertia പിണ്ഡം Mechanical power പ്രവൃത്തി Moment ആക്കം സ്ഥൂലത വേഗം കാലം ചുഴറ്റുബലം പ്രവേഗം Virtual work സൂത്രവാക്യങ്ങൾ ന്യൂട്ടന്റെ ചലനനിയമങ്ങൾ Analytical mechanics ലഗ്രാഞ്ചിയൻ ബലതന്ത്രം ഹാമിൽട്ടോണിയൻ ബലതന്ത്രം Routhian mechanics Hamilton–Jacobi equation Appell's equation of motion Koopman–von Neumann mechanics പ്രധാന വിഷയങ്ങൾ Damping Displacement Equations of motion Euler's laws of motion Fictitious force ഘർഷണം Harmonic oscillator Inertial / Non-inertial reference frame Mechanics of planar particle motion ചലനം ( linear ) ഐസക് ന്യൂട്ടന്റെ ഗുരുത്വാകർഷണ നിയമം ന്യൂട്ടന്റെ ചലനനിയമങ്ങൾ Relative velocity Rigid body dynamics Euler's equations Simple harmonic motion Vibration Rotation വർത്തുളചലനം Rotating reference frame Cഅഭികേന്ദ്രബലം അപകേന്ദ്രബലം പ്രതിപ്രവർത്തനം കൊറിയോലിസ് ബലം Pendulum Tangential speed Rotational frequency Angular acceleration / displacement / frequency / പ്രവേഗം ശാസ്ത്രജ്ഞർ കെപ്ലർ ഗലീലിയോ ഹ്യൂജൻസ് ന്യൂട്ടൺ Horrocks ഹാലി Maupertuis Daniel Bernoulli Johann Bernoulli ഓയ്ലർ അലംബെർ Clairaut Lagrange ലാപ്ലേസ് Hamilton Poisson Cauchy Routh Liouville Appell Gibbs Koopman വോൺ ന്യൂമാൻ ഭൗതികശാസ്ത്രം കവാടം വർഗ്ഗം ക സ തി
ഒരു വസ്തുവിനോ അല്ലെങ്കിൽ സംവിധാനത്തിനോ, അതിന്റെ സ്ഥാനം മൂലമോ അല്ലെങ്കിൽ അതിലെ കണികകളുടെ ക്രമീകരണം മൂലമോ ലഭിക്കുന്ന ഊർജ്ജമാണ് സ്ഥാനികോർജ്ജം .
ഊർജ്ജത്തിന്റെ SI ഏകകം ജൂൾ ആണ്.
സ്ഥിര മെമ്മറി ഇംഗ്ലീഷ് വിലാസം https://ml.wikipedia.org/wiki/Non-volatile_memory
വൈദ്യുതി മുടങ്ങിയ ശേഷവും സംഭരിച്ച വിവരങ്ങൾ വീണ്ടെടുക്കാൻ കഴിയുന്ന ഒരു തരം കമ്പ്യൂട്ടർ മെമ്മറിയാണ് നോൺ-വോളാറ്റെയിൽ മെമ്മറി ( എൻ‌വി‌എം ) അല്ലെങ്കിൽ സ്ഥിര സംഭരണം എന്നറിയപ്പെടുന്നു.
ഇതിനു വിപരീതമായി, ഡാറ്റ നിലനിർത്തുന്നതിന് അസ്ഥിര(Volatile)മെമ്മറിക്ക് സ്ഥിരമായ വൈദ്യുതി ആവശ്യമാണ്.
റീഡ് ഒൺലി മെമ്മറി , ഫ്ലാഷ് മെമ്മറി, ഫെറോഇലക്ട്രിക് റാം, മിക്ക തരം മാഗ്നറ്റിക് കമ്പ്യൂട്ടർ സംഭരണ ഉപകരണങ്ങൾ (ഉദാ. ഹാർഡ് ഡിസ്ക് ഡ്രൈവുകൾ , സോളിഡ് സ്റ്റേറ്റ് ഡ്രൈവുകൾ, ഫ്ലോപ്പി ഡിസ്കുകൾ , മാഗ്നറ്റിക് ടേപ്പ്), ഒപ്റ്റിക്കൽ ഡിസ്കുകൾ, പേപ്പർ ടേപ്പ്, പഞ്ച് കാർഡുകൾ എന്നിവ പോലുള്ള ആദ്യകാല കമ്പ്യൂട്ടർ സംഭരണ രീതികൾ എന്നിവ സ്ഥിര മെമ്മറിയുടെ ഉദാഹരണങ്ങളാണ്.
സ്ഥിര മെമ്മറിയെ പരമ്പരാഗത നോൺ-വോളാറ്റെയിൽ ഡിസ്ക് സ്റ്റോറേജ് അല്ലെങ്കിൽ സ്ഥിര മെമ്മറി ചിപ്പുകളിലെ സംഭരണം (ഫ്ലാഷ് മെമ്മറി സ്റ്റോറേജ്) - ഇഇപിറോം(EEPROM), എസ്എസ്ഡി(SSD), നാൻഡ്(NAND) മുതലായവ.
ദ്വിതീയ സംഭരണം അല്ലെങ്കിൽ ദീർഘകാല സ്ഥിരമായ സംഭരണം എന്നിവയ്ക്കായി സ്ഥിര മെമ്മറി സാധാരണയായി ഉപയോഗിക്കുന്നു.
പ്രാഥമിക സംഭരണത്തിന്റെ ഏറ്റവും വ്യാപകമായി ഉപയോഗിക്കുന്ന രീതിയായ റാൻഡം ആക്സസ് മെമ്മറിയുടെ (റാം) സ്ഥിരമായ രൂപമാണ് ഇത്, അതായത് കമ്പ്യൂട്ടർ ഷട്ട് ഡൗൺ ചെയ്യുമ്പോൾ റാമിൽ അടങ്ങിയിരിക്കുന്ന എന്തും നഷ്ടപ്പെടും.
എന്നിരുന്നാലും, സ്ഥിര മെമ്മറിയുടെ മിക്ക രൂപങ്ങൾക്കും പരിമിതികളുണ്ട്, അവ പ്രാഥമിക സംഭരണമായി ഉപയോഗിക്കാൻ അനുയോജ്യമല്ല.
സാധാരണഗതിയിൽ, സ്ഥിര മെമ്മറിക്ക് കൂടുതൽ വിലവരും, കുറഞ്ഞ പ്രകടനം നൽകുന്നു, അല്ലെങ്കിൽ അസ്ഥിരമായ റാൻഡം ആക്സസ് മെമ്മറിയുമായി താരതമ്യപ്പെടുത്തുമ്പോൾ പരിമിതമായ ആയുസ്സ് ആണ് ഉള്ളത്.
സ്ഥിരമായ ഡാറ്റ സംഭരണം ഇലക്ട്രിക്കലി അഡ്രസ്ഡ് സിസ്റ്റങ്ങൾ (റീഡ്-ഒൺലി മെമ്മറി), യാന്ത്രികമായി അഡ്രസ്സ് ചെയ്ത സിസ്റ്റങ്ങൾ (ഹാർഡ് ഡിസ്കുകൾ, ഒപ്റ്റിക്കൽ ഡിസ്ക്, മാഗ്നറ്റിക് ടേപ്പ്, ഹോളോഗ്രാഫിക് മെമ്മറി, എന്നിങ്ങനെയുള്ളവ) എന്നിങ്ങനെ തരംതിരിക്കാം.
പൊതുവായി പറഞ്ഞാൽ, ഇലക്ട്രിക്കലി അഡ്രസ്ഡ് സിസ്റ്റങ്ങൾ വിലയേറിയതാണ്, പരിമിതമായ ശേഷിയാണിതിനുള്ളത്, പക്ഷേ വേഗതയേറിയതാണ്, അതേസമയം യാന്ത്രികമായി അഡ്രസ്സ് ചെയ്യുന്ന സിസ്റ്റങ്ങൾ ഒരു ബിറ്റിന് കൂടുതൽ ചെലവ് കുറഞ്ഞവയാണ്, എന്നാൽ വേഗത കുറവാണ്.
ഇലക്ട്രിക്കലി അഡ്രസ്സ്ഡ്
വൈദ്യുതപരമായി അഡ്രസ്സ് ചെയ്യപ്പെടുന്ന അർദ്ധചാലകത്തിന്റെ സ്ഥിര മെമ്മറി അവയുടെ എഴുത്ത് സംവിധാനം അനുസരിച്ച് തരംതിരിക്കാം.
മാസ്ക് റോമുകൾ ഫാക്ടറി പ്രോഗ്രാം ചെയ്യാവുന്നവ മാത്രമാണ്, സാധാരണയായി നിർമ്മാണത്തിനുശേഷം അപ്ഡേറ്റ് ചെയ്യേണ്ട ആവശ്യമില്ലാത്ത വലിയ അളവിലുള്ള ഉൽപ്പന്നങ്ങൾക്കായി ഉപയോഗിക്കുന്നു.
നിർമ്മാണത്തിനുശേഷം പ്രോഗ്രാമബിൾ റീഡ്-ഒൺലി മെമ്മറി മാറ്റാൻ കഴിയും, പക്ഷേ ഒരു പ്രത്യേക പ്രോഗ്രാമർ ആവശ്യമാണ്, സാധാരണയായി ടാർഗെറ്റ് സിസ്റ്റത്തിൽ ആയിരിക്കുമ്പോൾ പ്രോഗ്രാം ചെയ്യാൻ കഴിയില്ല.
പ്രോഗ്രാമിംഗ് ശാശ്വതമാണ്, കൂടുതൽ മാറ്റങ്ങൾക്ക് ഉപകരണം മാറ്റിസ്ഥാപിക്കേണ്ടതുണ്ട്.
ഉപകരണത്തിലെ സംഭരണ സൈറ്റുകളെ ഭൗതികമായി മാറ്റിക്കൊണ്ട് (ബേണിംഗ്) ഡാറ്റ സംഭരിക്കുന്നു.
റീഡ്-മോസ്റ്റ് ലി ഡിവൈസ്സസ്
ഒന്നിലധികം തവണ മാറ്റാൻ കഴിയുന്ന മായ്ക്കാവുന്ന റോമാണ് ഇപിറോം(EPROM).
എന്നിരുന്നാലും, ഒരു ഇപിറോമിലേക്ക് പുതിയ ഡാറ്റ എഴുതുന്നതിന് ഒരു പ്രത്യേക പ്രോഗ്രാമർ സർക്യൂട്ട് ആവശ്യമാണ്.
സുൽത്താൻ മുഹമ്മദ് (മുഹമ്മദ് II) ഇംഗ്ലീഷ് വിലാസം https://ml.wikipedia.org/wiki/Mehmed_the_Conqueror
ഉസ്മാനിയ ഖിലാഫത്തിൽ (ഓട്ടോമൻ രാജവംശത്തിലെ ) ഏഴാമത്തെ ഭരണാധികാരിയായിരുന്നു മുഹമ്മദ് രണ്ടാമൻ എന്ന പേരിൽ അറിയപ്പെട്ട മുഹമ്മദ് ഇബ്നു മുറാദ് .
സൂഫി , മികച്ച യുദ്ധ തന്ത്രജ്ഞൻ, വാഗ്മി എന്ന നിലയിലൊക്കെ പ്രസിദ്ധനായ മുഹമ്മദ് രണ്ടാമൻ കോൺസ്റ്റാന്റിനോപ്പിൾ കീഴടക്കിയവൻ എന്ന നിലയിലാണ് ചരിത്ര ലോകത്തു അറിയപ്പെടുന്നത്.
ഇദ്ദേഹത്തിന്റെ ഫതിഹ് എന്ന വിളിപ്പേരിന്റെ അർത്ഥം 'കീഴടക്കിയവൻ' എന്നാണ്.
ഇസ്‌താംബൂളിലെ ഫാതിഹ് മോസ്‌ക്, അയ്യൂബ് മോസ്‌ക്, ഗ്രാൻഡ് ബസ്സാർ, ടോപ്കാപി കൊട്ടാരം, പ്രവാചക ശിഷ്യൻ അയൂബ് അൻസാരിയുടെ ശവ കുടീരം ,സൂഫി ഗുരുവായ മുഹമ്മദ് ഷംസിന്റെ ശവ കുടീരം എന്നിവ നിർമ്മിച്ചത് ഇദ്ദേഹമാണ്.
ഫത്തേഹ് മോസ്‌ക് ഇന്നും അനേകായിരം സഞ്ചാരികളെ ആകർഷിച്ചു കൊണ്ടിരിക്കുന്ന ചരിത്ര സ്മാരകമാണ്.
ക്രിസ്തു വർഷം  1432മാർച് 30നു ഓട്ടോമാൻ  രാജവംശത്തിലെ ആറാം ഭരണാധികാരിയായിരുന്ന മുറാദ് രണ്ടാമന്റെയും, ഹുമ ഹാത്തൂന്ടെയും മകനായി ഓട്ടോമൻ തലസ്ഥാനമായ ബാർസയിലായിരുന്നു സുൽത്താൻ മുഹമ്മദിന്റെ ജനനം.
ചെറുപ്പത്തിലേ മികച്ച പ്രാപ്തി തെളിയിച്ച മുഹമ്മദിന് പന്ത്രണ്ടാം വയസ്സിൽ തന്നെ(1444) അധികാരം കൈമാറി പിതാവായ മുറാദ് രണ്ടാമൻ സൂഫി ആധ്യാത്മിക ജീവിതത്തിലേക്ക് തിരിഞ്ഞു.
രണ്ടു വർഷത്തിന് ശേഷം യുദ്ധ പരാജയ ഭീതി മൂലം  അധികാരം തിരിച്ചു ഏറ്റെടുക്കാൻ പിതാവിനോട് മുഹമ്മദ് രണ്ടാമൻ അഭ്യർത്ഥിക്കുകയും അഭ്യർത്ഥന സ്വീകരിച്ചു ക്രി:മു  1451 വരെ സുൽത്താൻ മുഹമ്മദിനെ സിംഹാസനത്തിൽ ഇരുത്തി കൊണ്ട് തന്നെ മുറാദ് രണ്ടാമൻ ഭരണം നിയന്ത്രിക്കുകയും ചെയ്തു.
പുത്രന്റെയും, മന്ത്രിമാരുടെയും അഭ്യർത്ഥനയിൽ ഈർഷ്യ പൂണ്ട മുറാദ് രണ്ടാമൻ സറൂഹാൻ പ്രവിശ്യയിലേക്ക് മകനെ   പറഞ്ഞയച്ചു ഭരണം തിരിച്ചെടുക്കുകയായിരുന്നു എന്നും വാദമുണ്ട്.
1451ൽ മുറാദ് രണ്ടാമന്റെ മരണത്തിനു ശേഷം സമ്പൂർണ്ണ അർത്ഥത്തിൽ സുൽത്താൻ മുഹമ്മദ് അധികാരം കൈയാളി.
കോൺസ്റ്റാന്റിനോപ്പിൾ കീഴടക്കൽ
ചെറുപ്പം മുതലേ മുഹമ്മദിന്റെ മനസ്സിൽ അടക്കി വെച്ച ആഗ്രഹമായിരുന്നു ബൈസന്റൈൻ സാമ്രാജ്യം തലസ്ഥാനമായ കോൺസ്റ്റാന്റിനോപ്പിൾ കീഴടക്കണം എന്നുള്ളത് .
ഇതിനു കാരണമായി പറയുന്നത് മുഹമ്മദ്  നബിയുടെ പ്രവചനമാണ്.
സുൽത്താൻ മുഹമ്മദ് തന്റെ സൂഫി ഗുരുവായ മുഹമ്മദ്  ഷംസ് അൽദീൻ നോട് സൂഫിസത്തിലേക്കു പൂർണ്ണമായും മുഴുകാൻ ആഗ്രഹം പ്രകടിപ്പിച്ച സമയം ഷംസ് ഈ പ്രവചനം ചൂണ്ടി കാട്ടി കോൺസ്റ്റാന്റിനോപ്പിൾ കീഴടക്കുന്ന ആ നേതാവ് നീ യാണെന്ന് അറിയിച്ചത്രെ.
അത്  മുതലാണ് കോൺസ്റ്റാന്റിനോപ്പിൾ കീഴടക്കാനുള്ള ആഗ്രഹം   സുൽത്താൻ മുഹമ്മദിൽ  ഉദിച്ചുയരുന്നത്.
രണ്ടാം അധികാരാരോഹണത്തിനു ശേഷം സർവ്വവും ത്യജിച്ചു അദ്ദേഹം പദ്ധതികൾ ആസൂത്രണം ചെയ്യാൻ തുടങ്ങി, സൈനികരെ പുനം സംഘടിപ്പിച്ചു, ബോസ്ഫറസ് കടലിടുക്കിൽ ആദ്യമുണ്ടായ  കോട്ടയ്ക്കു മറുവശമായി പുതിയതായി ഒന്ന് കൂടി പണിതു, യൂറോപ്പിൽ നിന്നും സഹായത്തിനു കപ്പൽ പട വന്നാൽ അവരെ തുരത്തിയോടിക്കുന്നതിനായിരുന്നു ഇത്.
ശേഷം ബൈസന്റൈൻ രാജ പ്രവിശ്യയിലെ തന്നെ ഏറ്റവും മിടുക്കനായ റോമൻ ആയുധ നിർമ്മാതാവ് ഓർബാൻറെ വരുത്തി ലോകത്തിലെ ഏറ്റവും വലിയ പീരങ്കി നിർമ്മാണവും തുടങ്ങി.
അതോടൊപ്പം നാവിക സേനയുടെ വ്യാപ്തിയും കൂട്ടി.
AD1453 നു ഇരുപത്തിയൊന്നാം വയസ്സിൽ സുൽത്താൻ മുഹമ്മദ് അതിഭീമാകാരമായ പീരങ്കിയും, ഒരു ലക്ഷത്തിനും രണ്ടു ലക്ഷത്തിനും ഇടയിൽ വരുന്ന പടയാളികളും, 320 കപ്പൽ വ്യൂഹങ്ങളുമായി കോൺസ്റ്റാന്റിനോപ്പിൾ കീഴടക്കാൻ പുറപ്പെട്ടു.
40 ദിവസത്തെ ആക്രമണത്തിന് ശേഷവും ബലവത്തായ കോട്ട ഭേദിക്കാനാവാതെ വിഷണ്ണനായ സുൽത്താൻ ആക്രമണം നിർത്തി .
കടലിൽ ഭീമൻ  ചങ്ങലകൾ വലിച്ചു പ്രതിരോധം തീർത്തതിനാൽ കപ്പലുകൾക്ക് മറു ഭാഗത്തെത്തി ആക്രമണം നടത്താനും കഴിഞ്ഞിരുന്നില്ല.
പ്രതീക്ഷ കൈവിട്ട മുഹമ്മദ് രണ്ടാമൻ മൂന്ന് ദിവസത്തോളം തമ്പിൽ നിന്നും പുറത്തിറങ്ങിയില്ല .
ഈ സമയം അവിടെ ആഗതനായ ഗുരു മുഹമ്മദ്  ഷംസ് അൽദീൻ സുൽത്താൻ പട്ടണം കീഴടക്കുമെന്ന് ഉറപ്പിച്ചു പറയുകയും പ്രവാചക ശിഷ്യനായ അബൂ അയ്യൂബുൽ അൻസ്വാരി ഇന്നലെ തനിക്കു ദർശനം നൽകിയ കാര്യം സൂചിപ്പിക്കുകയും ചെയ്തു, 'സ്വപ്നദർശനത്തിൽ അയ്യൂബ് അൻസാരി അദ്ദേഹത്തെ അടക്കം ചെയ്ത സ്ഥലം തനിക്ക് കാട്ടി തന്നുവെന്നും, സുൽത്താൻ മുഹമ്മദിനും ഈ  കല്ലറ കാട്ടിക്കൊടുത്തു കൊണ്ട്  അവിടെ അടക്കം ചെയ്യാനുണ്ടായ കാരണങ്ങളെ കുറിച്ച് പറഞ്ഞു കൊടുക്കണമെന്ന് ഉണർത്തിച്ചുവെന്നും' മുഹമ്മദ് രണ്ടാമനോട്  മുഹമമദ് ഷംസ് അല് ദീന് അരുള് ്ചെയ്തു.
(AD 672  ഖലീഫ മുആവിയയുടെ  കാലത്തു  റോമൻ  സൈന്യവുമായി യുദ്ധമുണ്ടായ സമയം മരണാസനായി കിടക്കുന്ന അബൂ അയ്യൂബുൽ അൻസ്വാരി അന്ന് അദ്ദേഹത്തെ കോൺസ്റ്റാന്റിനോപ്പിൾ പട്ടണത്തിലേക്കു കടക്കുന്ന മതിലിനരികെ  അടക്കം ചെയ്യണമെന്ന് ആഗ്രഹം പ്രകടിപ്പിക്കുകയും  മുആവി സൈന്യം അത് നിറവേറ്റി കൊടുക്കുകയും ചെയ്തിട്ടുണ്ടായിരുന്നു)
ഗുരുവിനോടൊപ്പം പോയ സുൽത്താൻ മുഹമ്മദ് മണ്ണിനടിയിൽ പൂണ്ടു പോയ അൻസാരിയുടെ ശവകുടീരം കണ്ടെടുത്തു.
ഇതോടു കൂടി ശുഭാപ്തി വിശ്വാസം തിരികെ കിട്ടിയ സുൽത്താൻഉരുണ്ട മരക്കഷ്ണങ്ങൾ അടുക്കിവെച്ച് കപ്പലുകൾ കരയിലൂടെ വലിച്ചു കയറ്റി മൂന്ന് മൈൽ ദൂരം ശത്രുക്കളുടെ കണ്ണുകളെ വെട്ടിച്ച് സഞ്ചരിച്ചു കോട്ടയുടെ ബലഹീനമായ ഭാഗത്തെ കടലിലേക്കെത്തിച്ചു.
അപ്പോഴേക്ക് 56 ദിവസം പിന്നിട്ടിരുന്നു, ആക്രമണം പുനരാരംഭിക്കുവാൻ പോകുന്ന  തലേ രാത്രി പോരാട്ട വീര്യം ജ്വലിപ്പിക്കുന്ന പ്രഭാഷണങ്ങൾ നടത്തി സൈനികരിൽ ആത്മ വീര്യം വളർത്തിയ മുഹമ്മദ് രണ്ടാമൻ പിറ്റേന്ന്‌ വ്രതമെടുത്തു ആക്രമണം പുനരാരംഭിക്കുവാൻ സൈന്യത്തോട് കൽപ്പിച്ചു.
യുദ്ധത്തിന്റെ അമ്പത്തേഴാം നാൾ കരയിൽ നിന്നും, കടലിൽ നിന്നും, തുരങ്കം വഴിയുമുള്ള തുടർച്ചയായ ആക്രമണത്താൽ ക്രിമു 1453 മേയ്29 തീയതി ഓട്ടോമൻ സൈന്യം ബലവത്തായ കോട്ട തകർക്കുകയും കോൺസ്റ്റാന്റിനോപ്പിൾ കീഴടക്കുകയും ചെയ്തു.
തുടർന്ന് ഫത്താഹ് (കീഴടക്കിയവൻ ) എന്ന വിശേഷണ നാമം സുൽത്താൻ മുഹമ്മദ് സ്വന്തം പേരിനോടൊപ്പം കൂട്ടി ചേർത്തു.
ഭരണനേട്ടങ്ങൾ
കോൺസ്റ്റാന്റിനോപ്പിൾ കീഴടക്കിയ സുൽത്താൻ മുഹമ്മദ് നഗരത്തിന്റെ പേര് ഇസ്താംബുൾ എന്നാക്കി മാറ്റി, പട്ടണ നിവാസികളുടെ അധിക നികുതി  എടുത്തു മാറ്റിയതോടെ പ്രദശവാസികൾ സ്വമനസാലെ ഭരണമാറ്റം സ്വാഗതം ചെയ്തു.
അയ്യൂബ് അൻസാരിയുടെ ബഹുമാനാർത്ഥം അയ്യൂബ് പള്ളിയും ദർഗ്ഗ യും നിർമ്മിക്കുകയാണ് സുൽത്താൻ ആദ്യം ചെയ്തത്.
തുടർന്ന് വലിയ ഒരു മാർക്കെറ്റ് സ്ഥാപിച്ച മുഹമ്മദ് രണ്ടാമൻ സൗജന്യ വീടും ആനൂകൂല്യങ്ങളും വാഗ്‌ദാനം ചെയ്തു രാജ്യത്തിന്റെ പല ഭാഗത്തുമുള്ള വൈദ്ഗ്ത്യ തൊഴിലാളികളെയും  നിർമ്മാണ വിദഗ്ദരെയും കോൺസ്റ്റാന്റിനോപ്പിളിലേക്ക്  ആകർഷിക്കുകയും ലോക കച്ചവട തുരുത്താക്കി പ്രദേശത്തെ മാറ്റുകയും ചെയ്തു.
രാജ്യത്തുടനീളം ഉദ്യാനങ്ങളും സ്‌കൂളുകളും നിർമ്മിച്ചു.
മസ്ജിദുകളും സൂഫി ആശ്രമങ്ങളും സ്ഥാപിച്ചു മതപരമായ അറിവുകൾ പകർന്നു നൽകാനും ശ്രദ്ധിച്ചു.
ഓട്ടോമൻ ശിൽചാതുരിയിൽ ഫത്താഹ് പള്ളിയും, ടോപ്കാപി കൊട്ടാരവും  പണിതു.
അപൂർവമായ ഗ്രന്ഥങ്ങൾക്കായി  കൊട്ടാരത്തിൽ പ്രത്യേകം ലൈബ്രറി തന്നെയുണ്ടായിരുന്നു.
വ്യത്യസ്ത ഭാഷകളിലുള്ള പന്ത്രണ്ടായിരം പുസ്തകങ്ങൾ അതിലുണ്ടായിരുന്നു എന്നാണു പറയപ്പെടുന്നത്.
കൊട്ടാരത്തിൽ ഇദ്ദേഹം ധ്യാനമിരുക്കാനായി പണിത മുറിയും ശ്രദ്ധേയമാണ്.
ഭരണ കാര്യങ്ങൾ നിർവഹിക്കുന്നതിന് മുൻപും, യുദ്ധത്തിനായും, യാത്ര പുറപ്പെടുന്നതിനു മുന്നോടിയായും ഈ മുറിയിൽ ഭജനമിരിക്കുക പതിവായിരുന്നു.
ഈ  മുറി പിന്നീട് സുൽത്താൻ സലിം രണ്ടാമൻ പ്രവാചക ശേഷിപ്പുകൾ സൂക്ഷിക്കുന്ന ഇടമാക്കി മാറ്റി
രാജ്യത്തിൽ  വിജ്ഞാനം വ്യാപിപ്പിക്കുന്നതിന് സുൽത്താൻ മുഹമ്മദ് വിവർത്തനത്തെയും, ഗ്രന്ഥ രചനയെയും വളരെയധികം പ്രോത്സാഹിപ്പിച്ചിരുന്നു .
ജനതയിൽ വൈജ്ഞാനിക നവോത്ഥാനം ഉണ്ടാക്കുന്നതിനായി ഗ്രീക്ക്, ലാറ്റിൻ, അറബി, പേർഷ്യൻ ഭാഷകളിൽ നിന്ന് തുർക്കി ഭാഷയിലേക്ക് വിവർത്തനങ്ങൾ നടത്താൻ അദ്ദേഹം കൽപിച്ചു.
വായന ശീലം വളർത്തുന്നതിനായി രാജ്യത്തുടനീളം വലിയ വലിയ ഗ്രന്ഥാലയങ്ങൾ സ്ഥാപിച്ചു.
വിജ്ഞാനത്തിന്റെ വ്യാപനത്തിനും സ്‌കൂളുകൾ സ്ഥാപിക്കുന്നതിനും അദ്ദേഹം പ്രത്യേക ശ്രദ്ധ പതിപ്പിച്ചു.
ചെറുതും വലുതുമായ നഗരങ്ങളിലും ഗ്രാമങ്ങളിലും അദ്ദേഹം സ്‌കൂളുകൾ സ്ഥാപിച്ചു.
ഈ സ്‌കൂളുകൾ വ്യവസ്ഥപ്പെടുത്തുകയും അതിൽ ക്ലാസുകളും വിഭാഗങ്ങളും വേർതിരിക്കുകയും ചെയ്തു.
പരീക്ഷസംവിധാനവും സ്ഥാപിച്ചു.
സർക്കാർ വിദ്യാലയങ്ങൾ മുഖേന സൗജന്യ വിദ്യാഭ്യാസം നൽകുകയും ചെയ്തു.
സാഹിത്യം, ഭാഷ എഞ്ചിനീയറിംങ്, ഗണിതശാസ്ത്രം, ഗോളശാസ്ത്രം തുടങ്ങിയ വിഷയങ്ങൾ അവിടെ പഠിപ്പിച്ചിരുന്നു, ആത്മീയ ജ്ഞാനം, വിവർത്തനം, പ്രവാചക വചനം, കർമ്മ ശാസ്ത്രം എന്നിവയും പഠിക്കാൻ സൗകര്യമൊരുക്കി.
സ്‌കൂളുകളോട് ചേർന്ന് അദ്ദേഹം ഹോസ്റ്റലുകളും അവിടെ ഭക്ഷണവും ഒരുക്കിയിരുന്നു.
വിദ്യാർഥികൾക്ക് മാസം തോറും സ്‌റ്റൈപ്പന്റ് നൽകാനുള്ള സംവിധാനവും അദ്ദേഹം ഉണ്ടാക്കി.
ഈ സ്‌കൂളുകളിലെല്ലാം വർഷം മുഴുവൻ ക്ലാസ് നടക്കുന്ന രീതിയായിരുന്നു ഉണ്ടായിരുന്നത്.
സ്‌കൂളുകളോട് ചേർന്ന് ലൈബ്രറികൾ സ്ഥാപിക്കുകയും ഉണ്ടായി.
സാമ്രാജ്യ വികസനവും, മരണവും
അൽബേനിയ, ബോസ്നിയ, സെർബിയ, ക്രീമിയ എന്നീ രാജ്യങ്ങൾ കീഴടക്കി യൂറോപ്പിൽ ഓട്ടൊമൻ സാമ്രാജ്യം വികാസം പ്രാപിക്കുന്നത് മുഹമ്മദ് രണ്ടാമന്റെ കാലത്താണ്.
വ്ലാഡി ഡ്രാക്കുളയെ പരാജയപ്പെടുത്തി ഇപ്പോഴത്തെ ഹംഗറിയുടെ ഭാഗമായ  വ്ലാച്ചിയ കീഴടക്കിയ സുൽത്താൻ മുഹമ്മദ് റോം ആക്രമിക്കാനുള്ള സജ്ജീകരണം പൂർത്തിയാകുന്നതിനു മുൻപ് തന്റെ നാൽപത്തി ഒമ്പതാം വയസ്സിൽ  (3 മേയ്  1481) നിര്യാതനായി.
ഇദ്ദേഹം മരണപ്പെട്ടില്ലായിരുന്നുവെങ്കിൽ യൂറോപ്പ് മുഴുവനായും ഓട്ടോമൻ രാജവംശത്തിനു അധീനതയിലാകുമായേനെ  എന്നാണു ചരിത്രകാരന്മാരുടെ നിഗമനം.
സുൽത്താൻ മുഹമ്മദിന്റെ കാല ശേഷം  മകനായ ബേസിദ് രണ്ടാമൻ അധികാരമേറ്റെടുത്തു .
ഫത്താഹ് പള്ളിയിലാണ് സുൽത്താൻ മുഹമ്മദിന്റെ ശവകുടീരം സ്ഥിതി ചെയ്യുന്നത്.
യാഥാസ്ഥിതിക മുസ്ലിങ്ങളും, വിനോദ സഞ്ചാരികളും ഇവിടെ സന്ദർശനം നടത്താറുണ്ട്.
അവലംബം ↑ പുറംകണ്ണികൾ Wikisource has the text of a 1905 New International Encyclopedia article about Mohammed II .
Mehmed II എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Contemporary portraits Chapter LXVIII: Reign Of Mahomet The Second, Extinction Of Eastern Empire by Edward Gibbon
സുൽത്താൻപുർ ലോധി
ഇന്ത്യൻ സംസ്ഥാനമായ പഞ്ചാബിലെ കപൂർത്തല ജില്ലയിലെ ഒരു നഗരവും മുനിസിപ്പൽ കൗൺസിലുമാണ് സുൽത്താൻപൂർ ലോധി .
എ.ഡി 1103-ൽ ഗസ്നിയിലെ മഹ്മൂദിന്റെ ജനറലായിരുന്ന അതിന്റെ സ്ഥാപകനായ സുൽത്താൻ ഖാൻ ലോധിയുടെ പേരിലാണ് ഈ പട്ടണത്തിന്റെ പേര്.
ഐൻ-ഇ-അക്ബരിയിലും ഇത് പരാമർശിക്കപ്പെടുന്നു.
പഞ്ചാബിലെ അഞ്ച് നദികളിൽ രണ്ടെണ്ണമായ ബിയാസിന്റെയും , സത്‌ലുജിന്റെയും സംഗമസ്ഥലത്തിന് 9 കി.
വടക്ക് മാറി  ഒഴുകുന്ന കാളി ബെയ്ൻ എന്ന ചെറുനദിയുടെ തെക്കേ കരയിലാണ് സുൽത്താൻപൂർ ലോധി സ്ഥിതി ചെയ്യുന്നത്.
ഒന്നാം നൂറ്റാണ്ടിൽ സ്ഥാപിതമായതായി കണക്കാക്കപ്പെടുന്ന സുൽത്താൻപൂർ ലോധി ഇന്ത്യയിലെ ഏറ്റവും പുരാതന നഗരങ്ങളിലൊന്നാണ്.
നൂറ്റാണ്ടുകൾ നീണ്ടുനിൽക്കുന്ന ചരിത്രമുള്ള ഈ നഗരം രാഷ്ട്രീയം, മതം, സാഹിത്യം, വ്യാപാരം, വാണിജ്യം എന്നീ മേഖലകളിലെ നിരവധി ഉയർച്ച താഴ്ചകൾക്ക് സാക്ഷ്യം വഹിച്ചിട്ടുണ്ട്.
പുരാതന ചരിത്രം സുൽത്താൻപൂർ ലോധി നഗരത്തിന്റെ പരിണാമം
ഒന്നാം നൂറ്റാണ്ട് മുതൽ എ ഡി ആറാം നൂറ്റാണ്ട് വരെ ബുദ്ധമതത്തിന്റെ ധ്യാനത്തിന്റെയും അറിവിന്റെയും കേന്ദ്രമായിരുന്നു സുൽത്താൻപൂർ ലോധി, .
അക്കാലത്ത് ' സർവ്മാൻപൂർ ' എന്ന പേരിലാണ് ഈ നഗരം അറിയപ്പെട്ടിരുന്നത്.
അക്കാലത്തെ നിരവധി പ്രതിമകളും നാണയങ്ങളും മറ്റ് വസ്തുക്കളും നഗരത്തിലെ പുരാവസ്തു ഗവേഷണത്തിലും ഖനനത്തിലും കണ്ടെത്തിയിട്ടുണ്ട്.
പുരാതന ബുദ്ധമത ഗ്രന്ഥമായ ' അബിനവ്-പ്രസ്തവ ' ഇവിടെ എഴുതിയത് കതിയാനയാണെന്നും വിശ്വസിക്കപ്പെടുന്നു.
എട്ടാം നൂറ്റാണ്ടിൽ.
ഹിന്ദുമതത്തിന്റെയും ബുദ്ധമതത്തിന്റെയും വലിയ സാമ്രാജ്യമായിട്ടാണ് ഈ സ്ഥലം സ്ഥാപിതമായത്.
അഫ്ഗാൻ ഭരണാധികാരി "മുഹമ്മദ് ഘസ്നി ഈ പ്രദേശത്ത് അധിനിവേശം നടത്തിയപ്പോൾ, ഹിന്ദു - ബുദ്ധമത നഗരമായ ഈ നഗരം അഗ്നിക്കിരയാക്കി.
ഇതിന് തെളിവയ കറുത്ത മണ്ണിന്റെ കട്ടിയുള്ള പാളി, ഭൂനിരപ്പിൽ നിന്ന് കുറച്ച് മീറ്റർ താഴെ കാണപ്പെടുന്നു.
പന്ത്രണ്ടാം നൂറ്റാണ്ടിൽ ദില്ലി ചക്രവർത്തിയായ "നാസിർ-ഉ-ദിൻ മുഹമ്മദ് ഷായുടെ" സഹോദരൻ നവാബ് വാലി മുഹമ്മദ് ഖാനെ പഞ്ചാബിലെ ഹക്കീം (ഭരണാധികാരി) ആയി നിയമിച്ചു.
ഈ കാലയളവിൽ, ഹക്കീമിന്റെ രണ്ട് ആൺമക്കളിൽ ഒരാളായ സുൽത്താൻ ഖാൻ യാത്രാമധ്യേ ഈ നഗരത്തിന്റെ അവശിഷ്ടങ്ങൾ കണ്ടു, നഗരത്തിന്റെ ചുറ്റുപാടുകളുടെ ഭംഗിയിൽ ആകൃഷ്ടനായി.
തന്റെ പേരിൽ ഈ നഗരം പുന:സ്ഥാപിക്കാൻ അദ്ദേഹം തീരുമാനിച്ചു.
"സർവ്മാൻപൂർ" അങ്ങനെ  പുതിയ നഗരമായ സുൽത്താൻപൂർ ലോധിയുടെ ഉദയത്തിന് വഴിമാറി.
ഈ പുതിയ നഗരമായ സുൽത്താൻപൂർ ലോധി, ദില്ലിക്കും ലാഹോറിനുമിടയിലുള്ള പഴയ വ്യാപാര പാതയുടെ കേന്ദ്രബിന്ദു കൂടിയായിരുന്നു.
അക്കാലത്ത് ഉത്തരേന്ത്യയിലെ ഒരു പ്രധാന വ്യാപാര കേന്ദ്രമായിരുന്നു അത്.
അതിൽ 32 പ്രധാന വിപണികളും 5600 ഷോപ്പുകളും ഉൾപ്പെട്ടിരുന്നതായി കരുതുന്നു.
അക്കാലത്ത് നഗരം 13 ച.
പ്രദേശത്ത് വ്യാപിച്ചു കിടന്നിരിന്നു.
കാളി ബെയ്ൻ നഗരമധ്യത്തിലൂടെ ഒഴുകിയിരിന്നു.
പഴയ കാലങ്ങളിൽ സുൽത്താൻപൂർ ലോധി ഒരു വലിയ നഗരമായിരുന്നുവെന്ന് മനസ്സിലാക്കാൻ ഈ സവിശേഷതകൾ പര്യാപ്തമാണ്.
പ്രസിദ്ധമായ " ഐൻ ഇ അക്ബരി " യിൽ സുൽത്താൻപൂർ ലോധി പ്രധാന സ്ഥലമായി പരാമർശിക്കപ്പെട്ടു.
അക്കാലത്ത് നഗരത്തിൽ ധാരാളം രാജകീയ ഉദ്യാനങ്ങളും കൃഷിയിടങ്ങളും ഉണ്ടായിരുന്നു.
നിലവിൽ, ഈ രാജകീയ കെട്ടിടങ്ങളുടെ അവശിഷ്ടങ്ങൾ ഇപ്പോഴും നിലവിലുണ്ട്.
അതിലൊന്നാണ് "ഹദേര".
ഒരുകാലത്ത് രാജകീയ ഉദ്യാനങ്ങളിലേക്കുള്ള യാത്രയിൽ രാജകുടുംബത്തിന് വിശ്രമ കേന്ദ്രമായി ഉപയോഗിച്ചിരുന്ന അത്ഭുതകരമായ കെട്ടിടമായിരുന്നു ഇത്.
രാജകുടുംബത്തിന്റെ വിനോദത്തിനുള്ള സ്ഥലമായും നൃത്തങ്ങളും മറ്റ് രാജകീയ പരിപാടികളും സംഘടിപ്പിക്കാനും ഇത് ഉപയോഗിച്ചു.
ഈ സ്ഥലം ഇപ്പോൾ പഴയതും അവഗണിക്കപ്പെട്ടതുമായ ഒരു കെട്ടിടം മാത്രമാണ്.
അക്കാലത്ത് സുൽത്താൻപൂർ ലോധി അതിന്റെ ചുറ്റുപാടുകൾക്കും വ്യാപാരത്തിനും മാത്രമല്ല, വിദ്യാഭ്യാസത്തിനും പ്രശസ്തമായിരുന്നു.
"മദ്രാസകൾ" എന്നറിയപ്പെടുന്ന നിരവധി ഇസ്ലാമിക വിദ്യാഭ്യാസ വിദ്യാലയങ്ങൾ നഗരത്തിലുണ്ടായിരുന്നു.
ദില്ലിയിലെ രണ്ട് രാജകുമാരന്മാരായ ഔറംഗസേബ് , ദാരാ ഷികോഹ് എന്നിവർ സുൽത്താൻപൂർ ലോധിയിലെ ഒരു പള്ളിയിൽ പഠനം പൂർത്തിയാക്കി.
പതിനാലാം നൂറ്റാണ്ടിന്റെ അവസാനത്തിൽ ലാഹോറിലെ ഗവർണർ ദൌലത്ഖാൻ ലോധി ആയായിരുന്നു .
സുൽത്താൻപൂർ ലോധിയെ 'പെറാൻ പുരി' (സന്യാസിമാരുടെ നഗരം) എന്നും വിളിച്ചിരുന്നു.
പല മത പണ്ഡിതന്മാരും അക്കാലത്ത് നഗരവുമായി ബന്ധപ്പെട്ടിരുന്നു, ഈ സന്യാസിമാരുടെ ചില ശവകുടീരങ്ങൾ {മക്ബരസ്) ഇപ്പോഴും നഗരത്തിൽ ഉണ്ട്.
ഇപ്പോൾ പാകിസ്ഥാനിലുള്ള നാനകാന സാഹിബിന് ശേഷം, ആദ്യത്തെ സിഖ് ഗുരുവിന്റെ ജീവിതവുമായി ഏറ്റവും ബന്ധപ്പെട്ടിരിക്കുന്നത് സുൽത്താൻപൂർ ലോധി ആയിരിക്കും.
എ ഡി 1475 ൽ ഗുരുജിയുടെ മൂത്ത സഹോദരി ബീബി നങ്കി ജി സുൽത്താൻപൂർ ലോധിയിലെ ശ്രീ ജയ്റാമിനെ വിവാഹം കഴിച്ചു.
1483 ൽ ഗുരുജിയുടെ പിതാവ് ഗുരുജിയെ ശ്രീ ജയ്റാമിന്റെ അടുത്തേക്ക് അയച്ചു.
1488 ജൂണിൽ ഗുരു നാനാക് ദേവ് ജി സുൽത്താൻപൂർ ലോധിയിൽ ബീബി സുൽഖാനി ജിയെ വിവാഹം കഴിച്ചു.
ആധുനികം
1739 ൽ നാദിർ ഷാ ദില്ലിയിലേക്കുള്ള യാത്രാമധ്യേ സുൽത്താൻപൂർ ലോധി ആക്രമിക്കുകയും അത് ഏതാണ്ട് നശിപ്പിക്കുകയും ചെയ്തു.
നഗരം മുഴുവൻ കൊള്ളയടിച്ച ശേഷം തീയിട്ടു.
അതിനുശേഷം അഹ്മദ് ഷാ അബ്ദാലി വീണ്ടും നശിപ്പിച്ചു.
പിന്നീട് സർദാർ ജസ്സ സിംഗ് അലുവാലിയ, ചരിത്രപരമായ സ്മാരകങ്ങൾ തന്റെ കസ്റ്റഡിയിൽ എടുത്ത ശേഷം ഈ നഗരം വീണ്ടും സ്ഥാപിച്ചു.
എന്നാൽ അതിന്റെ പഴയ അന്തസ്സും മഹത്വവും വീണ്ടും നേടാൻ അതിന് കഴിഞ്ഞില്ല.
ദില്ലിയിലേക്കുള്ള യാത്രാമാർഗ്ഗത്തിനുള്ള പ്രധാന റൂട്ടായ അമൃത്സർ-ജലന്ധർ (ജിടി) റോഡിന്റെ വികസനം ഇതിന് ഒരു കാരണമാണ്.
കപൂർത്തല യിലെ മഹാരാജ ജഗജിത് സിങ്ങിന്റെ കൂട്ടാളികളിൽ ഒരാളാണ് സുൽത്താൻപൂർ ലോധിയിലെ ദിവാൻ രാംജാസ്.
സ്വാതന്ത്ര്യാനന്തര കാലവും സമാകാലികവും
ഇന്നത്തെ സുൽത്താൻപൂർ ലോധി 1969 മുതൽ പഞ്ചാബിലെ കപൂർത്തല ജില്ലയിലെ ഒരു ഉപവിഭാഗവും തഹസിലുമാണ്.
റോഡ്മാർഗവും റെയിൽവെ മുഖാന്തിരവും ബന്ധിപ്പിക്കപ്പെട്ട ഒരു ചെറിയ പട്ടണമാണിത്.
വടക്കൻ റെയിൽ‌വേയുടെ ഫിറോസ്പൂർ ഡിവിഷന്റെ കീഴിലാണ് ഇത് വരുന്നത്.
പഞ്ചാബിലെ കപൂർത്തല ജില്ലയിലെ ഒരു മുനിസിപ്പൽ കൗൺസിൽ നഗരമാണ് സുൽത്താൻപൂർ.
കേന്ദ്രമന്ത്രിമാരായ പീയുഷ് ഗോയൽ , ഹർഷവർധൻ , ഹർസിമ്രത് കൗർ ബാദൽ എന്നിവർ 2019 ഒക്ടോബർ 4 ന് ന്യൂഡൽഹി റെയിൽവേ സ്റ്റേഷനിൽ 'സർബത് ദ ഭാല എക്സ്പ്രസ്' ട്രെയിൻ ഫ്ലാഗ് ഓഫ് ചെയ്തു.
പുനർനാമകരണം ചെയ്ത ന്യൂഡൽഹി-ലുധിയാന ഇന്റർസിറ്റി എക്സ്പ്രസ് ന്യൂഡൽഹിയിൽ നിന്ന് വിശുദ്ധ നഗരമായ സുൽത്താൻപൂർ ലോധി വഴി ലോഹിയാൻ ഖാസിലേക്ക് പോകും.
സുൽത്താൻപൂർ നഗരത്തെ 13 വാർഡുകളായി തിരിച്ചിരിക്കുന്നു, ഓരോ 5 വർഷത്തിലും തിരഞ്ഞെടുപ്പ് നടക്കുന്നു.
കാനേഷുമാരി 2011 പുറത്തിറക്കിയ റിപ്പോർട്ട് അനുസരിച്ച് സുൽത്താൻപൂർ മുനിസിപ്പൽ കൗൺസിലിൽ 16,877 ജനസംഖ്യയുണ്ട്, അതിൽ 8,862 പുരുഷന്മാരും 8,015 സ്ത്രീകളുമാണ്.
ഇത് ഒരു ലെജിസ്ലേറ്റീവ് മണ്ഡലവും മുനിസിപ്പൽ കൗൺസിലും ആണ്.
രണ്ട് ബിരുദ കോളേജുകളും വിദ്യാഭ്യാസത്തിനുള്ള ഒരു കോളേജും, രണ്ട് സർക്കാർ സീനിയർ സെക്കൻഡറി സ്കൂളുകളും, രണ്ട് സർക്കാർ എയ്ഡഡ് (അംഗീകൃത) സീനിയർ സെക്കൻഡറി സ്കൂളുകളും, നിരവധി അഫിലിയേറ്റഡ് സ്കൂളുകളും, ഒരു കോൺവെന്റ് സ്കൂളും, ഒരു ഐടിഐയും ഇവിടെ ഉണ്ട്.
അടുത്തിടെ ഗുരു നാനാക് ദേവ് സർവകലാശാല അമൃത്സറിലെ പുതിയ പ്രാദേശിക കാമ്പസ് സമീപത്ത് സ്ഥാപിച്ചു.
പ്രാധാന്യമുള്ള സ്ഥലങ്ങൾ ഗുരുദ്വാരസ് ബെബെ നാനകി ജി, ബെർ സാഹിബ്, ഹട്ട് സാഹിബ്, കോത്രി സാഹിബ്, ഗുരു കാ ബാഗ്, സന്ത് ഘട്ട്, അന്റാരിയാംത, സെഹ്ര സാഹിബ് മന്ദിർ സിംഗ് ഭവാനി, മന്ദിർ ഭരമാൽ, മന്ദിർ അഹ്‌ലി വാല ശിവാല, മന്ദിർ മാത ആശാ റാണി, മന്ദിർ രാം രാമേശ്വരം, മന്ദിർ ചൗര ഖു തുടങ്ങിയവർ.
ചിട്ടി മസ്ജിദ്, പിയർ ഗബ്ഗാസി, പഞ്ജ് പിയർ ഹദിറ, ക്വില സരായ് ( ലോക്കൽ പോലീസ് സ്റ്റേഷൻ ഇപ്പോൾ പാർപ്പിടം) കാളി ബെയ്ൻ (ഘാന്ത് വികസിപ്പിച്ചെടുത്തത് സന്ത് സെചെവാൾ ജി) ഗുരുദ്വാരകൾ
14 വർഷം ഇവിടെ താമസിച്ചിരുന്ന സിഖ് മതത്തിന്റെ സ്ഥാപകനായ ഗുരു നാനാക്കുമായി ബന്ധപ്പെട്ട ഒരു വിശുദ്ധ സിഖ് തീർത്ഥാടന കേന്ദ്രമാണ് സുൽത്താൻപൂർ ലോഡി.
പതിനഞ്ചാം നൂറ്റാണ്ടിന്റെ അവസാനത്തിൽ അദ്ദേഹം പ്രബുദ്ധത നേടിയത് ഇവിടെയാണ്.
ചിത്രശാല ഗുരുദ്വാര ബെർ സാഹിബ് ഗുരുദ്വാര ഹട്ട് സാഹിബ് ഗുരു നാനാക് ദേവ് ജി ഉപയോഗിച്ച കല്ലുകൾ അളക്കുന്നു ഗുരു നാനാക് ദേവ് ജി സൂക്ഷിച്ചിരുന്ന കോത്രി (സെൽ ഹോൾഡിംഗ്) കാളി വ്യർത്ഥൻ ഇപ്പോൾ അവലംബങ്ങൾ ↑ ↑ {{ cite web }} : Missing or empty | title= ( help )
സുൽത്താൻ ബത്തേരി ബ്ലോക്ക് പഞ്ചായത്ത്
വയനാട് ജില്ലയിലെ സുൽത്താൻബത്തേരി താലൂക്കിന്റെ ഭാഗമായ ബ്ലോക്ക് പഞ്ചായത്ത് ആണ് സുൽത്താൻ ബത്തേരി ബ്ലോക്ക് പഞ്ചായത്ത് .
761.9  ചതുരശ്ര കിലോമീറ്ററാണ് ഈ താലൂക്കിന്റെ വിസ്തീർണ്ണം.
അതിരുകൾ വടക്ക്: കബനി നദി , കർണാടക അതിർത്തി തെക്ക്: കൽപ്പറ്റ ബ്ലോക്ക് ; കിഴക്ക്: തമിഴ്നാട് അതിർത്തി പടിഞ്ഞാറ്: മാനന്തവാടി ബ്ലോക്ക്
മീനങ്ങാടി ഗ്രാമ പഞ്ചായത്ത് , നെന്മേനി ഗ്രാമ പഞ്ചായത്ത് , അമ്പലവയൽ ഗ്രാമ പഞ്ചായത്ത് , പൂതാടി ഗ്രാമ പഞ്ചായത്ത് , സുൽത്താൻ ബത്തേരി ഗ്രാമ പഞ്ചായത്ത്, നൂൽപ്പുഴ ഗ്രാമ പഞ്ചായത്ത് എന്നീ ഗ്രാമപഞ്ചായത്തുകൾ ബത്തേരി ബ്ളോക്കിലുൾപ്പെടുന്നു.
2001 ലെ സെൻസസ് പ്രകാരം ബ്ലോക്ക് പഞ്ചായത്തിലെ ജനസംഖ്യ 249695 ഉം സാക്ഷരത 83.76 ശതമാനവും ആണ്‌.
സുൽത്താൻതോടു് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കണ്ണൂർ ജില്ലയിലെ മാടായി പഞ്ചായത്തിലൂടെ പഴയങ്ങാടിപ്പുഴപുഴയേയും ഏഴിമല പുഴയേയും തമ്മിൽ ബന്ധിപ്പിക്കുന്ന മനുഷ്യ നിർമ്മിത തോടാണു് സുൽത്താൻതോടു് .
മലബാറിലെ സൂയസു് കനാൽ എന്നും ഇതു് വിശേഷിപ്പിക്കപ്പെടുന്നു.
1766-ൽ പണിപൂർത്തിയായ ഈ തോട്, കണ്ണൂരിലെ സുൽത്താൻ ആലി രാജ ഹൈദരലിക്കു് പേണ്ടി പണിയിച്ചതാണു്.
എറെ ചരിത്രപ്രാധാന്യമള്ള ഒരു ജലഗതാഗതമാർഗ്ഗമാണിതു്.
സൈനിക ആവശ്യത്തിനു് വേണ്ടി നിർമ്മിച്ചതാണെങ്കിലും, മലബാറിലെ വ്യാപാരങ്ങളെ ഇതു് എറെ സഹായിച്ചിട്ടുണ്ടു്.
ശ്രീകണ്ഠാപുരം , തളിപ്പറമ്പു്, വളപട്ടണം ഭാഗങ്ങളിലെ ജലപാത സുൽത്താൻതോടു വഴി, പയ്യന്നുർ, നിലേശ്വരം എന്നിവിടങ്ങളിലെ ജലപാതയുമായി ബന്ധിപ്പിക്കപ്പെടുന്നു
സുൽത്താൻ ബിൻ മുഹമ്മദ് അൽ ഖാസിമി ഇംഗ്ലീഷ് വിലാസം https://ml.wikipedia.org/wiki/Sultan_bin_Muhammad_Al-Qasimi
ഷെയ്ഖ് സുൽത്താൻ ബിൻ മുഹമ്മദ് അൽ ഖാസിമി (( അറബി : سلطان بن محمد القاسمي ‬ ; ജനനം: 2 ജൂലൈ 1939) ഷാർജ എമിറേറ്റിന്റെ ഭരണാധികാരിയും ഐക്യ അറബ് എമിറേറ്റുകളുടെ ഫെഡറൽ സുപ്രീം കൗൺസിൽ അംഗവുമാണ്.
ജ്യേഷ്ഠൻ ഷെയ്ഖ് അബ്ദുൽ അസീസ് ബിൻ മുഹമ്മദ് അൽ ഖാസിമിയുടെ നേതൃത്വത്തിൽ നടന്ന ഒരു അട്ടിമറി ശ്രമത്തിനിടെയുള്ള, 1987 ജൂണിലെ ഏഴ് ദിവസ കാലയളവ് ഒഴികെ, 1972 ജനുവരി മുതൽ അദ്ദേഹം തുടർച്ചയായി ഷാർജ എമിറേറ്റ് ഭരിച്ചു.
സുൽത്താന്റെ മാതാവ് മറിയം ബിൻത് ഷെയ്ഖ് ഖാനേം അൽ ഷംസി (1915–2010) ആണ്.
അദ്ദേഹത്തിന് ഖാലിദ്, ഷെയ്ഖ് സഖർ, അബ്ദുൾ അസീസ്, അബ്ദുല്ല എന്നീ നാല് സഹോദരന്മാരും ഷെയ്ഖ, നൈമ എന്നീ രണ്ട് സഹോദരിമാരുമുണ്ട്.
1948-ൽ, ഒമ്പതാമത്തെ വയസ്സിൽ, അദ്ദേഹം എസ്ലാഹ് അസ് ഖാസിമിയ വിദ്യാലയത്തിൽ  ചേർന്നു.
ഷാർജ , കുവൈറ്റ് സിറ്റി , ദുബായ് എന്നിവിടങ്ങളിൽനിന്ന് പ്രാഥമിക വിദ്യാഭ്യാസവും സെക്കൻഡറി വിദ്യാഭ്യാസവും പൂർത്തിയാക്കിയ അദ്ദേഹം  1971-ൽ കെയ്‌റോ സർവകലാശാലയിൽ ചേർന്ന് അവിടെനിന്ന് അഗ്രികൾച്ചറൽ എഞ്ചിനീയറിംഗിൽ സയൻസ് ബിരുദം നേടി.
1985-ൽ എക്‌സെറ്റർ സർവകലാശാലയിൽനിന്ന് ചരിത്രത്തിൽ പിഎച്ച്‌ഡിയും 1999-ൽ ഡർഹാം സർവകലാശാലയിൽനിന്ന് ഗൾഫിന്റെ രാഷ്ട്രീയ ഭൂമിശാസ്ത്രം എന്ന വിഷയത്തിൽ മറ്റൊരു പിഎച്ച്‌ഡിയും പൂർത്തിയാക്കി.
1972 ജനുവരി 25 ന് അദ്ദേഹത്തിന്റെ സഹോദരൻ ഖാലിദ് ബിൻ മുഹമ്മദ് അൽ ഖാസിമി വധിക്കപ്പെട്ടശേഷം പിൻഗാമിയായി സുൽത്താൻ ഷാർജയുടെ അമീറായി.
അദ്ദേഹം മുമ്പ് എമിറേറ്റ്സിന്റെ വിദ്യാഭ്യാസ മന്ത്രിയായി സേവനമനുഷ്ടിച്ചിരുന്നു.
ആ സ്ഥാനങ്ങൾക്ക് പുറമേ, അദ്ദേഹം നിരവധി വിദ്യാഭ്യാസപരമായ തസ്തികകളും വഹിക്കുന്നു.
1997-ൽ അമേരിക്കൻ യൂണിവേഴ്‌സിറ്റി ഓഫ് ഷാർജ, ഷാർജ യൂണിവേഴ്‌സിറ്റി എന്നിവയുടെ പ്രസിഡന്റായി നിയമിതനായ അദ്ദേഹം 1998-ൽ അദ്ദേഹത്തിന്റെ മാതൃവിദ്യാലയമായിരുന്ന  എക്‌സെറ്റർ യൂണിവേഴ്‌സിറ്റിയിൽ വിസിറ്റിംഗ് പ്രൊഫസറായും തിരഞ്ഞെടുക്കപ്പെട്ടു.
1999-ൽ ഷാർജ സർവകലാശാലയിൽ മോഡേൺ ഹിസ്റ്ററി ഓഫ് ദ ഗൽഫ് വിഭാഗത്തിൻറെ പ്രൊഫസറായി നിയമിക്കപ്പെട്ടു.
2008-ൽ കെയ്‌റോ സർവകലാശാലയിൽ വിസിറ്റിംഗ് പ്രൊഫസറായ സേവനമനുഷ്ടിച്ചു.
അവലംബം ↑ ↑ Jessup, John E. (1998).
"An encyclopedic dictionary of conflict and conflict resolution, 1945–1996", p. 773, Greenwood Press.